**Infobrev november 2017**

**Opgradering af elevator**

Det går fremad med elevatoropgraderingen og der mangler kun små finjusteringer og pyntelister, før BA-elevator kan melde den helt færdig. HUSK nu at passe godt på den nye elevator, så den kan holde i mange år endnu.

**Tilmelding til e-kommunikation fra Newsec Datea**

Bestyrelsen anbefaler alle ejere at tilmelde sig digital post fra Newsec Datea. I dag leveres der ikke post dagligt, hvilket gør indkaldelses-fristerne svære at overholde, samt portoudgifterne er steget.

Tilmeld dig på datea.dk/foreninger/din-digitale-forening

**Lukning af ventilationssystem i uge 48**

Fra mandag til fredag i uge 48 (27. november til 1. december) lukkes ventilationssystemet midlertidigt ned, da vi skal fugtsikre teknikrummet i kælderen efter en vandskade. I forbindelse med lukningen af systemet vil I kunne opleve nogle lugtgener, og I opfordres derfor til at lufte godt ud i lejlighederne.

**Status over arbejdslørdag d. 28 oktober 2017**

Bestyrelsen vil gerne sige tak for deltagelsen og den gode arbejdsindsats til de fremmødte beboere til arbejdslørdagen. Vi fik ordnet en masse både i kælderen, vaskeriet, trappeopgangen og i gården. Vi afholder selvfølgelig endnu en arbejdsdag i foråret 2018. Datoen bliver meldt ud i starten af det nye år.

**”Byttecentalen”**

Vores vicevært Kim har sat en hylde op i parkeringskælderen til venstre for porten mod bilerne. Hylden skal fungere som en byttecentral, hvor vi kan lægge de mindre ting, vi gerne vil af med, men tænker kan være til gavn for andre beboere. Hvis I benytter byttecentralen, bedes I smide jeres ejendele ud efter 1 uge, hvis de ikke er taget.

Hylden skal bruges i stedet for sætte tingene ovenpå postkasserne, da dette giver alle brugere af kælderen et sjusket indtryk.

**Affaldssortering og afhentning af storskrald**

**Husk**at overholde reglerne for affaldssortering, så vores vicevært ikke skal bruge unødig tid på at rydde op efter beboerne. Er du i tvivl om, hvor du skal gøre af dit affald, så spørg!

Er der akut opståede problemer, der skal håndteres, kontaktes ejendommens vicevært, Kim Jørgensen, på mobil 22827848 – bedst mellem 11.30 – 12.00.

Der må først stilles effekter til storskrald på fortovet og ikke i kælderen, når viceværten har adviseret på opslagstavlerne om afhentning. Det er heller ikke tilladt at stille effekter i pulterrumsgangene. HUSK at sanitet, glasemner, spejle og al form for porcelæn ikke er en del af kommunens storskraldsordning. Dette skal afleveres på genbrugsstationen.

**Bioaffald**

Alle lejligheder har fået udleveret en grøn affaldsspand til bioaffald. Affaldet skal ALTID afleveres i de nye bioaffalds container til kælderen. Det er ikke tilladt at smide bioaffald i affaldsskakten, da den udelukkende må anvendes til almindelig skrald. Se eventuelt skiltning ved affaldsskakten.

**Opsigelse af TV-abonnement**

Det er nu muligt at opsige sit TV-abonnement hos Yousee, hvis I som lejer/ejer ikke ønsker at have TV gennem dem. Dette gøres ved at skrive til vores administrator Marie på mmi@newsec.dk

**Hjemmesiden**

Det er vigtigt, at ejere og lejere holder sig opdateret omkring relevant information på **drejoegade-35.dk.** Det anbefales, at man jævnligt holder sig orienteret om sidste nyt og anden information.

**Vaskeriet**

**Husk** at der altid kommer én efter dig, der gerne vil gå i gang med vasketuren i et ryddet og rent vaskeri. Lågerne til vaskemaskinerne skal altid stå helt åbne, når man er færdig med sin vasketid.

Undlad at fylde mere tøj i maskinerne, end foreskrevet, så maskinerne ikke bliver overbelastet!

**Skilt til postkasse**

De beboer, der ønsker et nyt skilt til deres postkasse, kan sende en mail til bestyrelsen, som vil printe et nyt.

**Bestyrelsens arbejdsopgaver (frivilligt arbejde)**

Det er den til enhver tid siddende bestyrelsens primære opgave at få budgettet til at hænge sammen, så vi undgår at skulle opkræve ejerne for eventuelle udbedringer.

Hvis nogen vil give en hånd med i bestyrelsen eller har mulighed for at lave ad-hoc opgaver, så send en mail til bestyrelsen og meld ind ☺

**Spørgsmål og henvendelser til bestyrelsen**

Har du spørgsmål eller andre henvendelser til bestyrelsen, er du velkommen til at sende en mail til
bestyrelsen@drejoegade-35.dk eller lægge en besked i bestyrelsens postkasse.

Med venlig hilsen

*Bestyrelsen*